Dealbh-camara den Bhanrigh Ealasaid ll san leabharlann aig Ionad Coimhearsnachd ùr Abharain ann an Alanais.<br /> <br /> San Lùnastal 1974, fhad 's a bha iad air an t-seòl bhliadhnail aca mun cuairt air cost na h-Alba air an Iacht Rìoghail Britannia, rinn an teaghlach rìoghail, b' e sin a' Bhanrigh, Am Prionnsa Filip, na Prionnsaichean Anndra is Eideard, Leadaidh Sara Armstrong Jones agus an Iar-chunnt Linley, tadhal air oighreachd taigheadais Muileann nam Fuath, air Bun-sgoil Chnoc na Cùil agus air Ionad Coimhearsnachd Abharain, anns an robh leabharlann ùr.<br /> <br /> Na bu tràithe air an là bha iad air tadhal air Dèanadairean Gàidhealach no Highland Fabricators aig Gàrradh Neig ach an coimheadadh iad cur-air-bhog de sheacaid àrd-ùrlair "Highland One" ('s e seacaid àrd-ùrlair no 'platform jacket' am pàirt de chrann-ola a tha na shuidhe air grùnnd na mara agus a tha ag èirigh gu uachdar na mara ach am bi an t-àrd-ùrlar na shuidhe air).